A német néphez!
A német néphez!

A birodalom megalapítása óta eltellt 43 év alatt én és elődeim azon fáradoztunk, hogy a világot békében megtartsuk és erős fejlődésünket békével támogassuk. De ellenségeink irigylik tőlünk munkánk sikerét.

Minden nyilvánvaló ellenségességet keletről és nyugatról, a tengeren túlról is önnön erőnk és felelősségünk tudatában viseltünk. De most meg akarnak minket alázni. Azt követelik, hogy megkötött kézzel nézzük, amint ellenségeink felkészülnek álnok rohamukra, nem tűrik el, hogy eltökélt hűséggel álljunk szövetségeseink mellé, amikor az nagyhatalmi tekintélyéért harcol; e megaláztatással a mi hatalmunk és igazságunk is elveszik.

Meg kell hát hozni a nehéz döntést. A békével csak lerohan minket az ellen. Fel hát! Fegyverbe! Minden megingás, minden habozás a Haza elárulása lenne!

Birodalmunk létéről vagy nemlétéről van szó, amelyet atyáink alapítottak. A német hatalom és öntudat létéről vagy nemlétéről van szó.

Az utolsó sóhajunkig és az utolsó paripánkig fogjuk védelmezni magunkat. Ezt a harcot egy világnyi ellenséggel szemben is megvívjuk. 
Németországot még sohasem győzték le, ha az egységes volt.

Előre Isten nevében, aki velünk lesz, amiképpen atyáinkkal is volt! 

Berlin, 1914. augusztus 6.

Vilmos

Első világháború